Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: szóló 9/2002. (IV. 9.) IM rendelet 105. § (2) bekezdése a
Paragraph Index: 581

(4)–(5) bekezdése]. Az Alkotmánybíróság – áttekintve az Alkotmány vonatkozó rendelkezéseit, valamint a hatályos jogszabályok alapján kialakult gyakorlatot – megállapította, hogy az Alkotmány 30/A. § (1) bekezdés k) pontjában a köztársasági elnök részére biztosított egyéni kegyelmezés jogának gyakorlása során a köztársasági elnököt valódi döntési jog illeti meg abban a tekintetben, hogy az akár hivatalból, akár kérelemre indult kegyelmezési eljárásban kegyelemben részesíti-e a kegyelmi kérelemben megnevezett személyt vagy sem. Döntésében kifejezésre juttathat méltányossági, humanitárius és saját értékrendjébõl fakadó erkölcsi szempontokat is. Ennek a döntésének egyedüli korlátját az igazságügyért felelõs miniszter ellenjegyzési joga jelenti abban az értelemben, hogy a köztársasági elnöki döntés érvényességi feltétele a miniszteri ellenjegyzés. A köztársasági elnököt tehát nem köti az, hogy a kegyelmi eljárás elõkészítõ szakaszában eljáró legfõbb ügyész, illetve az igazságügyért felelõs miniszter tesz-e elõterjesztést a kegyelem (gyakorlása) iránt; ilyen elõterjesztés hiányában is, a kegyelmi kérelem alapján gyakorolhatja a kegyelmezési jogát, míg a kegyelmi elõterjesztés esetén is dönthet úgy, hogy nem ad egyéni kegyelmet. Az ellenjegyzõ (az igazságügyért felelõs) minisztert viszont abban a tekintetben illeti meg valódi mérlegelési és döntési jog, hogy a köztársasági elnök kegyelmi döntésrõl szóló határozatát ellenjegyzi-e vagy sem. A köztársasági elnök a kegyelem iránti elõterjesztésen keresztül (annak megléte, illetve hiánya által) nem kötelezhetõ arra, hogy kegyelmet gyakoroljon, illetve azt megtagadja, diszkrecionális jogkörben, elõterjesztéshez nem kötve gyakorolja e jogkörét.

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes